| Surchandarjos vilajetas*Surxondaryo viloyati* |
| --- |
|  |
|  |
| **Administracinis centras** | Termezas |
| **Rajonai** | 14 |
| **Chokimas** | Turabdžanas Džurajevas |
|  |
| **Gyventojų** (2022) | 2 743 200 |
| **Plotas** | 20 100 km² |
| **Tankumas** (2022) | 136 žm./km² |
|  |
| **Tinklalapis** | www.surxondaryo.uz |

**Surchandarjos vilajetas** (uzb. *Surxondaryo viloyati*), kitaip *Surchandarjos sritis* − Uzbekijos vilajetas, esantis šalies pietuose.

Vilajeto centras − Termezas (140 404 gyv. 2007 m.) Vilajeto plotas − 7 900 km², gyventojų skaičius − 1,518 mln. (2008 m. liepos 1 d.) 80 % gyventojų yra kaimo gyventojai.

Surchandarjos sritis Uzbekijos TSR buvo įkurta 1925 m. o 1926 m. panaikintos visos Uzbekijos sritys. Vietoj Surchandarjos srities įkurta Surchan-Darjos apygarda. 1930 m. buvo panaikintos ir apygardos.
  
1938 m. sausio 15 d. vėl įkurta Bucharos sritis, į kurią įtraukta iš būsima Surchandarjos sritis. 1941 m. kovo 6 d. įkurta Surchan-Darjos sritis. 1964 m. vasario 7 d. Surchan-Darjos sritis imta vadinti *Surchandarjos sritimi*.
Vėliau Surchandarjos sritis imta vadinti *vilajetu*.

Geografija
----------

Centrinė ir pietinė vilajeto dalys yra lygumos. Šiaurėje yra Gisaro kalnagūbris, vakaruose ir šiaurės vakaruose – Gisaro atšakos. Tai Baisuntau kalnas (4 425 m) ir Kugitangau (3 139 m). Rytuose yra Babatajo kalnagūbris (iki 2 290 m), pietuose – Amudarjos slėnis.

Vilajeto klimatas kinta nuo sauso dykuminio pietuose iki subtropinio šiaurėje. Vidutinė sausio temperatūra − +3 °C, o liepos − +30 °C. Lygumose kritulių kiekis svyruoja nuo 130 mm iki 360 mm per metus, o priekalnėse − nuo 440 iki 620 mm..

Vilajete yra naftos, gamtinių dujų, akmens anglies, akmens druskos, gipso ir kitų naudingųjų iškasenų telkinių.

Etninė sudėtis
--------------

Surchandarjos vilajete gyvena įvairių tautybių atstovai – uzbekai, tadžikai, rusai, totoriai, korėjiečiai, afganai ir kt. Vilajete gyvenantys tadžikai priklauso keliems tadžikų klanams – Pandžobi (rus. *Панжоби*), Darbandi (*Дарбанди*), Sairobi (*Сайроби*) ir Baisuni (*Бойсуни*).

### Ribos

Su Surchandarjos vilajetu ribojasi:

* šiaurėje ir rytuose − Tadžikija,
* pietuose − Afganistanas,
* vakaruose − Turkmėnija,
* šiaurės vakaruose – Kaškadarjos vilajetas.

### Administracinis suskirstymas

Vilajeto centras − Termezo miestas. Vilajete yra viso 3 miestai, 7 miesto tipo gyvenvietės ir 612 smulkesnių gyvenviečių.

Chorezmo vilajetas suskirstytas į 14 kaimiškųjų rajonų tumanų (numeris lentelėje rodo rajono numerį žemėlapyje):

  


| Rajonas | Nr. | Centras | Centropavadinimasuzbekiškai |
| --- | --- | --- | --- |
| Altynsajaus (*Oltinsoy*) | 9 | Karlukas | *Qarluq* |
| Angoro (*Angor*) | 1 | Angoras | *Angor* |
| Baisuno (*Boysun*) | 3 | Baisunas | *Boysun* |
| Bandichano (*Bandikhon*) | 2 | Bandichanas | *Bandikhon`* |
| Denau (*Denov*) | 4 | Denau | *Denov* |
| Džarkurgano (*Jarqo‘rg‘on*) | 5 | Džarkurganas | *Jarqo‘rg‘on* |
| Kiziriko (*Qiziriq*) | 6 | Sarikas | *Sariq* |
| Kumkurgano (*Qumqo‘rg‘on*) | 7 | Kumkurganas | *Qumqo‘rg‘on* |
| Muzrabato (*Muzrabot*) | 8 | Chalkabadas | *Khalkobod* |
| Sariasijo (*Sariosiyo*) | 10 | Sariasijas | *Sariosiyo* |
| Šerabado (*Sherobod*) | 13 | Šerabadas | *Sherobod* |
| Šurčio (*Sho‘rchi*) | 14 | Šurčis | *Sho‘rchi* |
| Termezo (*Termez*) | 11 | Učkyzilas |  |
| Uzuno (*Uzun*) | 12 | Uzunas | *Uzun* |

*

Ekonomika
---------

Vilajeto ekonomika pagrįsta žemės ūkio kompleksu. Auginamos plonapluoštės medvilnės veislės.

Vilajete veikia 26 stambios pramonės įmonės. Dvi svarbiausio pramonės šakos – lengvoji ir maisto. Svarbi ir kalnakasybos pramonė – vilajete veikia keletas naftos ir dujų verslovių.

Šaltiniai
---------

1. ↑  UZBEKISTAN: Administrative Division, *citypopulation.de*


|  |  |
| --- | --- |
| **Uzbekijos administracinis suskirstymas** |  |
| Andižano vilajetas · Bucharos vilajetas · Džizako vilajetas · Ferganos vilajetas · Chorazmo vilajetas · Namangano vilajetas · Navojo vilajetas · Kaškadarjos vilajetas · Samarkando vilajetas · Syrdarjos vilajetas · Surchandarjos vilajetas · Taškento vilajetas · Karakalpakijos respublika · Taškentas |